|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Republica Serbia  Provincia Autonomă Voivodina  **Secretariatul Provincial pentru Educaţie, Reglementări,**  **Administraţie şi Minorităţile Naţionale - Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 46 77  livia.bata@vojvodinа.gov.rs | |
|  | | NUMĂRUL: 128-90-23/2023-05 | DATA: 22.02.2023 |
|  |  | |  |

În baza articolului 6 alineatul 1 Hotărârea Adunării Provinciei privind repartizarea mijloacelor bugetare organelor şi organizaţiilor în a căror activitate sunt în uz oficial limbile şi grafiile minorităţilor naţionale – comunităţilor naţionale („Buletinul oficial al P.A.V.”, numărul, 14/15), raportat la articolul 11, 12, 23 alineatul 4, art. 25 și 26 din Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, nr. 54/2022) şi articolului 3 alineatul 1 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale, organelor şi organizaţiilor în a căror activitate sunt în uz oficial limbile şi grafiile minorităţilor naţionale – comunităţilor naţionale („Buletinul oficial al P.A.V.”, numărul 7/2023), Secretariatul Provincial pentru Educaţie, Reglementări, Administraţie şi Minorităţile Naţionale - Comunităţile Naţionale publică

**C O N C U R S**

**pentru repartizarea mijloacelor bugetare organelor**

**şi organizaţiilor din Provincia Autonomă Voivodina**

**în a căror activitate sunt în uz oficial limbile şi grafiile minorităţilor naţionale - comunităţilor naţionale pentru anul 2023 .**

**Mijloace în cuantum de 10.000.000,00** dinari se vor acorda pentru avansarea exercitării dreptului la uzul oficial al limbilor şi grafiilor minorităţilor naţionale - comunităţilor naţionale în Provincia Autonomă Voivodina.

**Drept de a participa la concurs au:**

* organele unităţilor autoguvernării locale din teritoriul Provinciei Autonome Voivodina, în care uzul oficial al limbilor şi grafiilor minorităţilor naţionale – comunităţilor naţionale este stipulat în statutul oraşului, respectiv comunei, pentru întreg teritoriul unităţii autoguvernării locale, sau în localităţile din teritoriul lor;;
* comunităţile locale din teritoriul oraşelor şi comunelor prevăzute la liniuţa precedentă;
* alte organe, organizaţii, servicii şi instituţii, beneficiarii mijloacelor bugetare care-şi au sediul în teritoriul autoguvernării locale sau care îşi desfăşoară activitatea în teritoriul autoguvernării locale, prevăzute la liniuţa unu.

**Mijloacele se acordă** pentru finanţarea, respectiv participarea la finanţarea:

* cheltuielilor de fabricare şi instalare a plăcilor cu denumirea organelor şi organizaţiilor, denumirea localităţilor şi a altor denumiri geografice la indicarea drumurilor, denumirea străzilor şi pieţelor, precum şi a altor informaţii şi avertizări pentru public inscripţionate şi în limbile minorităţilor naţionale – comunităţilor naţionale în uz oficial în comună, oraş sau localitate
* pentru tipărirea formularelor bilingve şi plurilingve, a publicaţiilor oficiale şi a altor publicaţii;
* pentru dezvoltarea sistemului de administraţie electronică în condiţii de plurilingvism.

**Nivelul mijloacelor** pentru repartizare se stabileşte în baza următoarelor criterii:

* numărul limbilor şi grafiilor minorităţilor naţionale – comunităţilor naţionale care sunt în uz oficial pe întreg teritoriul comunei, oraşului sau localităţii;
* ponderea procentuală a persoanelor aparţinând minorităţilor naţionale – comunităţilor naţionale ale căror limbi şi grafii sunt în uz oficial, raportat la numărul total al populaţiei, conform datelor oficiale ale Institutului Republican de Statistică, în baza ultimului recensământ al populaţiei;
* cheltuielile materiale totale necesare pentru realizarea activităţilor;
* existenţa altor surse de finanţare a activităţii;
* continuitatea în finanţarea activităţii de către Secretariat, respectiv dacă mijloacele se solicită pentru prima dată.
* existența măsurilor impuse sau recomandate pentru avansarea activității la îmbunătățirea plurilingvismului din partea serviciilor de inspecție;
* existența adeverinței de către consiliul național al minorității naționale privind importanța finanțării activității;

Documentaţia pentru concurs poate fi preluată începând cu data de 22.02.2023 în încăperile Secretariatului sau pe adresa web a Secretariatului [www.puma.vojvodina.gov.rs](http://www.puma.vojvodina.gov.rs)

**Termenul de prezentare a cererilor la concurs** este10 martie 2023. .

Cererile la concurs se prezintă în exclusivitate pe formularele pentru concurs ale Secretariatului. Documentaţia de concurs completă se poate obţine în birourile Secretariatului sau se poate prelua de pe internet – adresa: www.puma.vojvodina.gov.rs

Cererile la concurs se prezintă în exclusivitate pe formularele pentru concurs ale Secretariatului, în limba sârbă sau într-una din limbile minorităţilor naţionale – comunităţilor naţionale care sunt în uz oficial în organele Provinciei Autonome Voivodina

Cererile se prezintă:

1. personal la registratura organelor provinciale ale administraţiei din Novi Sad;

2. prin poştă, pe adresa:

Secretariatul Provincial pentru Educaţie, Reglementări, Administraţie şi Minorităţile Naţionale - Comunităţile Naţionale, Bulevar Mihajla Pupina 16, 21000 Novi Sad

PENTRU CONCURS - REPARTIZAREA MIJLOACELOR BUGETARE ORGANELOR

ŞI ORGANIZAŢIILOR DIN PROVINCIA AUTONOMĂ VOIVODINA

ÎN A CĂROR ACTIVITATE SUNT ÎN UZ OFICIAL LIMBILE ŞI GRAFIILE MINORITĂŢILOR NAŢIONALE - COMUNITĂŢILOR NAŢIONALE PENTRU ANUL 2023 ;

Cererile la concurs se remit **în două exemplare cu două declaraţii** autentificate şi semnate de către persoana autorizată a semnatarului cererii, în cazul în care se concurează în baza unui temei, iar dacă se concurează concomitent şi în baza mai multor temeiuri, cererile se trimit în câte două exemplare conform fiecărui temei, cu acelaşi număr de declaraţii autentificate.

Nu vor fi luate în dezbatere cererile sosite după termenul prevăzut, sau cele incomplete, dacă neajunsurile nu au fost înlăturate în urma indicaţiilor, cererile care nu se referă la destinaţiile prevăzute în concurs sau sunt prezentate de persoane neautorizate

Secretariatul va cofinanţa conform Concursului în exclusivitate activităţile care se realizează în perioada începând cu data publicării concursului şi până în 31.12.2023.

Procedura concursului o desfăşoară Comisia pentru examinarea cererilor pe care o formează secretarul provincial. În urma examinării cererilor sosite, Comisia întocmeşte lista de evaluare și clasamentul cererilor la concurs şi o remite secretarului provincial.

Cu privire la repartizarea mijloacelor pentru beneficiari, în urma desfăşurării procedurii, hotărăşte secretarul provincial prin decizie care este definitivă. **Decizia privind acordarea mijloacelor va fi publicată pe pagina internet a Secretariatului.**

Informaţii suplimentare privind concursul public se pot obţine la Secretariat, la nr. de telefon 021/ 487 4677, prin e-mail pe adresa [livia.bata@vojvodina.gov.rs](mailto:livia.bata@vojvodina.gov.rs) sau pagina de internet a Secretariatului pe adresa www.puma.vojvodina.gov.rs.

Secretarul provincial

s.s. Szakállas Zsolt